રાજસ્થાનના ઝાલાવાડમાં ગુરુવારે રાજ્ય સ્તરીય મહિલા કોંગ્રેસના સંમેલનને સંબોધન દરમિયાન રાહુલ ગાંધી કહ્યું કે, સીબીઆઈ ચીફ આલોક વર્માને એટલા માટે હટાવી દીધા કે એ રફાલ ડીલની તપાસ કરવા ઈચ્છતા હતા. વડાપ્રધાન મોદી પર સીધો હુમલો કરતાં રાહુલે કહ્યું કે, રફાલ ડીલના ટેન્ડર માટે સંરક્ષણ મંત્રાલય અને ભારતીય વાયુસેનાએ વર્ષો સુધી કામ કર્યું હતું, પરંતુ એમને પૂછ્યા વિના જ નરેન્દ્ર મોદીજી એ 30,000 કરોડ રુપિયાનો કોન્ટ્રાક્ટ બદલી દીધો હતો. આ સ્પષ્ટ રીતે ગેરકાનૂની કામ છે અને એમાંથી વડાપ્રધાન બચી નહીં શકે. આ મામલાની સીબીઆઈ તપાસ કરવા જઈ રહી હતી અને વડાપ્રધાન ડરી ગયા. એમને ભય હતો કે સીબીઆઈ તપાસ કરશે તો દૂધનું દૂધ અને પાણીનું પાણી થઈ જશે.